title: A Bizottság (EU) 2016/480 végrehajtási rendelete (2016. április 1.) a közúti fuvarozó vállalkozásokról vezetett nemzeti elektronikus nyilvántartások összekapcsolására vonatkozó közös szabályok megállapításáról és az 1213/2010/EU rendelet hatályon kívül helyezéséről (EGT-vonatkozású szöveg)

text:
               2.4.2016

               HU

               Az Európai Unió Hivatalos Lapja

               L 87/4

         A BIZOTTSÁG (EU) 2016/480 VÉGREHAJTÁSI RENDELETE
   (2016. április 1.)
   a közúti fuvarozó vállalkozásokról vezetett nemzeti elektronikus nyilvántartások összekapcsolására vonatkozó közös szabályok megállapításáról és az 1213/2010/EU rendelet hatályon kívül helyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közúti fuvarozói szakma gyakorlására vonatkozó feltételek közös szabályainak megállapításáról és a 96/26/EK tanácsi irányelv hatályon kívül helyezéséről szóló, 2009. október 21-i 1071/2009/EK európai parlamenti és tanácsi rendeletre (1) és különösen annak 16. cikke (5) bekezdésére,
   mivel:

               (1)

               Az 1071/2009/EK rendelet 16. cikkének (1) bekezdése arról rendelkezik, hogy a tagállamoknak nemzeti elektronikus nyilvántartást kell vezetniük azon közúti fuvarozási vállalkozásokról, amelyeknek valamely illetékes hatóság engedélyezte a közúti fuvarozói szakma gyakorlását. A nemzeti elektronikus nyilvántartásokban szereplő releváns adatokat elérhetővé kell tenni más tagállamok illetékes hatóságai számára. Az 1071/2009/EK rendelet 16. cikkének (5) és (6) bekezdése előírja, hogy a nemzeti elektronikus nyilvántartásokat legkésőbb 2012. december 31-ig össze kell egymással kapcsolni, és felhatalmazza a Bizottságot a szóban forgó összekapcsolás közös szabályainak elfogadására. E felhatalmazás alapján a Bizottság elfogadta az 1213/2010/EU rendeletet (2) a nemzeti elektronikus nyilvántartások összekapcsolásának az ERRU (közúti fuvarozó vállalkozások európai nyilvántartása, European Registers of Road Transport Undertakings) üzenetküldő rendszerrel történő megkönnyítése érdekében. Az üzenetküldő rendszer 2012. december 31-én kezdte meg működését.

               (2)

               Az ERRU működésének utóbbi három évében a Bizottság a tagállamok szakértőinek segítségével beazonosított néhány olyan, az ERRU gyakorlati használatával kapcsolatos aspektust, amelyek nincsenek teljesen összhangban a tagállamokban életbe léptetett közigazgatási eljárásokkal.

               (3)

               Ezért orvosolni kell az ERRU napi használata során azonosított hiányosságokat oly módon, hogy működését összhangba kell hozni az 1071/2009/EK rendelet, az 1072/2009/EK európai parlamenti és tanácsi rendelet (3) és az 1073/2009/EK európai parlamenti és tanácsi rendelet (4) vonatkozó rendelkezéseivel, valamint biztosítani kell, hogy az illetékes hatóságok az ERRU-t EU-szerte egységes módon használják. Ezenkívül a meglévő szabályokat hozzá kell igazítani a tudományos és műszaki fejlődéshez.

               (4)

               Az uniós jogszabályok súlyos megsértéseinek besorolása érdekében az (EU) 2016/403 bizottsági rendelet (5) meghatározza az uniós jogszabályok azon súlyos megsértéseinek kategóriáit, típusait és súlyossági fokát meghatározó új jegyzéket, amelyek – az 1071/2009/EK rendelet IV. mellékletében meghatározottakon túl – az adott közúti fuvarozási vállalkozás vagy szakmai irányító jó hírnevének elveszítését eredményezhetik. Szükséges ezért lehetővé tenni, hogy az ERRU képes legyen információkat továbbítani a jogszabályok megsértéseinek új jegyzékéről.

               (5)

               A személyes adatok 1071/2009/EK rendelet szerinti feldolgozása során a személyes adatok feldolgozására vonatkozó – különösen a 95/46/EK európai parlamenti és tanácsi irányelvben (6) foglalt – rendelkezéseket kell alkalmazni. A tagállamoknak mindenekelőtt megfelelő biztonsági intézkedéseket kell foganatosítaniuk a személyes adatokkal való visszaélés megelőzése érdekében.

               (6)

               Adott esetben a személyes adatok 1071/2009/EK rendelet szerinti feldolgozása során a személyes adatok feldolgozására vonatkozó, a 45/2001/EK európai parlamenti és tanácsi irányelvben (7) foglalt rendelkezéseket kell alkalmazni.

               (7)

               Tekintettel azon változtatások mennyiségére, amelyeket a nemzeti elektronikus nyilvántartások összekapcsolására vonatkozó közös szabályok végrehajtása tekintetében eszközölni kell, szükség van az 1213/2010/EU rendelet új jogi aktussal történő felváltására. A 1213/2010/EU rendeletet ezért hatályon kívül kell helyezni.

               (8)

               Az e rendeletben meghatározott intézkedések összhangban vannak a 165/2014/EU európai parlamenti és tanácsi rendelet (8) 42. cikkének (1) bekezdésében említett bizottság véleményével,

         ELFOGADTA EZT A RENDELETET:
   1. cikk
   Tárgy
   Ez a rendelet meghatározza a közúti fuvarozó vállalkozásokról vezetett nemzeti elektronikus nyilvántartásoknak az ERRU üzenetküldő rendszerrel való, az 1071/2009/EK rendelet 16. cikkének (5) bekezdésében említett összekapcsolására vonatkozó követelményeket.
   2. cikk
   Fogalommeghatározások
   Az 1071/2009/EK rendelet 2. cikkében megállapított fogalommeghatározásokon túl, e rendelet alkalmazásában a következő fogalommeghatározások alkalmazandók:
   a)   „ERRU” (European Registers of Road Transport Undertakings): a nemzeti elektronikus nyilvántartások összekapcsolását szolgáló rendszer, melyet az 1071/2009/EK rendelet 16. cikke (5) bekezdésének megfelelően hoztak létre;
   b)   „aszinkron interfész”: olyan folyamat, amelynek során egy megkeresésre adott válaszüzenet új HTTP-kapcsolaton keresztül érkezik;
   c)   „általános lekérdezés”: valamely tagállam által az összes többi tagállamhoz intézett megkeresést tartalmazó üzenet;
   d)   „központi platform”: az ERRU-üzenetek tagállamok közötti továbbítását lehetővé tevő információs rendszer;
   e)   „képesítési bizonyítvány”: az 1071/2009/EK rendelet 8. cikkének (8) bekezdésében említett, szakmai alkalmasság bizonyítására szolgáló bizonyítvány;
   f)   „a jogsértés helye szerinti tagállam”: azon tagállam, amelyben valamely fuvarozó vállalkozás megsértett egy jogszabályt;
   g)   „a székhely szerinti tagállam”: az a tagállam, amelyben egy vállalkozás székhellyel rendelkezik;
   h)   „nemzeti rendszer”: az egyes tagállamokban az ERRU-üzenetek küldése, feldolgozása és megválaszolása céljából létrehozott információs rendszer;
   i)   „szinkron interfész”: olyan folyamat, amelynek során egy megkeresésre adott válaszüzenet ugyanazon a HTTP-kapcsolaton keresztül érkezik, mint amelyet a megkeresés elküldésére használtak;
   j)   „megkereső tagállam”: az a tagállam, amely megkeresést vagy értesítést küld, amelyet azután a rendszer továbbít a megkeresett tagállamoknak;
   k)   „megkeresett tagállam”: az a tagállam, amelynek az ERRU-megkeresést vagy értesítést címzik.
   3. cikk
   Az ERRU-hoz kapcsolódás kötelezettsége
   A tagállamok az e rendeletben meghatározott eljárásokkal és műszaki követelményekkel összhangban végrehajtják az 1071/2009/EK rendelet 16. cikkében említett nemzeti elektronikus nyilvántartásoknak az ERRU-val történő összekapcsolását.
   4. cikk
   Műszaki előírások
   Az ERRU-nak meg kell felelnie az e rendelet I–VII. mellékletében meghatározott műszaki előírásoknak.
   5. cikk
   Az ERRU használata
   (1)   Az ERRU útján történő információcsere során az illetékes hatóságok az e rendelet VIII. mellékletében meghatározott eljárásokat követik.
   (2)   A tagállamok közúti ellenőrzést végző ellenőrző szerveik részére hozzáférést biztosítanak az ERRU „közösségi engedély ellenőrzése” funkciójához.
   (3)   Abban az esetben, ha több nemzeti ellenőrző szerv is részt vesz a közúti ellenőrzésben, a tagállam eldönti, hogy közülük melyiknek biztosítja a (2) bekezdésben említett hozzáférést.
   6. cikk
   Hatályon kívül helyezés
   Az 1213/2010/EU rendelet e rendelet alkalmazásának időpontjától hatályát veszti. A hatályon kívül helyezett rendeletre való hivatkozásokat erre a rendeletre való hivatkozásokként kell értelmezni.
   7. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2019. január 30-tól kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. április 1-jén.

            a Bizottság részéről

            az elnök

         Jean-Claude JUNCKER

      (1)  HL L 300., 2009.11.14., 51. o.

      (2)  A Bizottság 2010. december 16-i 1213/2010/EU rendelete a közúti fuvarozó vállalkozásokról vezetett országos elektronikus nyilvántartások összekapcsolására vonatkozó közös szabályok megállapításáról (HL L 335., 2010.12.18., 21. o.).

      (3)  Az Európai Parlament és a Tanács 2009. október 21-i 1072/2009/EK rendelete a nemzetközi közúti árufuvarozási piachoz való hozzáférés közös szabályairól (HL L 300., 2009.11.14., 72. o.).

      (4)  Az Európai Parlament és a Tanács 2009. október 21-i 1073/2009/EK rendelete az autóbusszal végzett személyszállítás nemzetközi piacához való hozzáférés közös szabályairól és az 561/2006/EK rendelet módosításáról (HL L 300., 2009.11.14., 88. o.).

      (5)  A Bizottság 2016. március 18-i (EU) 2016/403 rendelete az 1071/2009/EK európai parlamenti és tanácsi rendeletnek az uniós jogszabályokat érintő – adott esetben a közúti fuvarozó jó hírnevének elveszítését eredményező – súlyos jogsértések osztályozása tekintetében történő kiegészítéséről és a 2006/22/EK európai parlamenti és tanácsi irányelv III. mellékletének módosításáról (HL L 74., 2016.3.19., 8. o.).

      (6)  Az Európai Parlament és a Tanács 1995. október 24-i 95/46/EK irányelve a személyes adatok feldolgozása vonatkozásában az egyének védelméről és az ilyen adatok szabad áramlásáról (HL L 281., 1995.11.23., 31. o.).

      (7)  Az Európai Parlament és a Tanács 2000. december 18-i 45/2001/EK rendelete a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

      (8)  Az Európai Parlament és a Tanács 2014. február 4-i 165/2014/EU rendelete a közúti közlekedésben használt menetíró készülékekről, a közúti közlekedésben használt menetíró készülékekről szóló 3821/85/EGK tanácsi rendelet hatályon kívül helyezéséről és a közúti szállításra vonatkozó egyes szociális jogszabályok összehangolásáról szóló 561/2006/EK európai parlamenti és tanácsi rendelet módosításáról (HL L 60., 2014.2.28., 1. o.).

      I. MELLÉKLET

         AZ ERRU ÁLTALÁNOS JELLEMZŐI

      1.   FELÉPÍTÉS
      Az ERRU a következő részekből áll:

                  1.1.

                  Egy központi platform, amely képes a megkereső tagállam megkeresését fogadni, validálni és a megkeresett tagállamoknak továbbítva feldolgozni. A központi platform megvárja, hogy az egyes megkeresett tagállamok válaszoljanak, valamennyi választ összesíti, és az összesített választ továbbítja a megkereső tagállamnak.

                  1.2.

                  A tagállamok nemzeti rendszerei, amelyeket olyan interfésszel kell ellátni, amely egyaránt képes megkereséseket küldeni a központi platformnak és fogadni az azokra adott válaszokat. A nemzeti rendszerek az üzenetek központi platformnak történő továbbítására vagy onnan való fogadására használhatnak saját fejlesztésű vagy kereskedelmi forgalomban kapható szoftvereket.

                  1.3.

                  Az 1.1. pontban foglaltak alternatívájaként a tagállamok dönthetnek úgy, hogy egy kompatibilis kereskedelmi hálózatot használnak az egymás közötti üzenetváltás céljából. Ebben az esetben valamennyi illetékes hatóság statisztikát küld a központi platformnak az ilyen hálózaton megvalósuló üzenetváltásokról.

            2.   IRÁNYÍTÁS
      2.1.   A központi platformot a Bizottság kezeli, amely felelősséggel tartozik a központi platform műszaki üzemeltetéséért és karbantartásáért.
      2.2.   A központi platform a VII. mellékletben meghatározott naplózási és statisztikai adatoktól eltekintve nem tárol adatokat hat hónapnál tovább.
      2.3.   A központi platform nem biztosít hozzáférést személyes adatokhoz, kivéve a Bizottság erre felhatalmazott munkatársai számára, amennyiben ez a karbantartás vagy hibaelhárítás céljából szükséges.
      2.4.   A tagállamok felelősek a következőkért:

                  2.4.1.

                  Nemzeti rendszereik létrehozása és irányítása, ideértve a központi platformhoz kapcsolódó interfészt is.

                  2.4.2.

                  Nemzeti rendszereik mind hardverrészének, mind – saját fejlesztésű vagy kereskedelmi forgalomban kapható – szoftverrészének telepítése és karbantartása.

                  2.4.3.

                  A nemzeti rendszereik és a központi platform közötti megfelelő átjárhatóság, beleértve a központi platformtól kapott hibaüzenetek kezelését.

                  2.4.4.

                  Minden szükséges intézkedés meghozatala az információk titkosságának, sértetlenségének és rendelkezésre állásának biztosítása érdekében.

                  2.4.5.

                  A nemzeti rendszerek üzemeltetése a VI. mellékletben meghatározott szolgáltatási szintekkel összhangban.

            2.5.   A MOVEHUB internetes portál
      A Bizottság MOVEHUB internetes portál néven biztonságosan hozzáférhető, webalapú alkalmazást biztosít, amely legalább az alábbi szolgáltatásokat nyújtja:

                  a)

                  a tagállamok rendelkezésre állási statisztikái;

                  b)

                  karbantartási értesítés a központi platformról és a tagállamok nemzeti rendszereiről;

                  c)

                  összesített jelentések;

                  d)

                  kapcsolatkezelés;

                  e)

                  XSD sémák.

            2.6.   Kapcsolatkezelés
      A kapcsolatkezelő funkció segítségével minden tagállam képes lesz kezelni az adott tagállam szakpolitikai, üzleti, operatív és technikai felhasználóinak kapcsolattartási adatait, tekintettel arra, hogy az adott tagállam illetékes hatóságának feladata karbantartani a kapcsolattartók adatait. A többi tagállam kapcsolattartási adatait is meg lehet majd tekinteni, szerkeszteni azonban nem.

      II. MELLÉKLET

         AZ ERRU FUNKCIÓI

                  1.

                  Az ERRU-nak a következő funkciókat kell betöltenie:

                              1.1.

                              Check Good Repute (a megbízhatóság ellenőrzése): e funkció segítségével a megkereső tagállam kérdést küldhet egy vagy az összes megkeresett tagállamnak annak megállapítása végett, hogy a szállításszervező alkalmas-e és így engedéllyel rendelkezhet-e egy fuvarozó vállalkozás irányítására.

                              1.2.

                              Infringement Notification (a jogsértésről szóló értesítés): e funkció segítségével a jogsértés helye szerinti tagállam értesítheti a székhely szerinti tagállamot arról, hogy a fuvarozó vállalkozás az 1071/2009/EK rendelet 6. cikke (2) bekezdésének b) pontja szerinti súlyos jogsértést követett el. A jogsértés helye szerinti tagállam ezenkívül kérheti, hogy a székhely szerinti tagállamban szabjanak ki szankciót a fuvarozó vállalkozásra.

                              1.3.

                              Check Community Licence (a közösségi engedély ellenőrzése): e funkció segítségével a megkereső tagállam kérdést küldhet a megkeresett tagállamnak (azaz a székhely szerinti tagállamnak) annak megállapítása végett, hogy a fuvarozói vállalkozás érvényes közösségi engedéllyel működik-e.

                  2.

                  A rendszerbe az ERRU hatékony működéséhez megfelelőnek tartott egyéb üzenettípusokat, például hibajelzéseket is fel kell venni.

      III. MELLÉKLET

         AZ ERRU-ÜZENETEKRE VONATKOZÓ RENDELKEZÉSEK

      1.   ÁLTALÁNOS MŰSZAKI KÖVETELMÉNYEK
      1.1.   A központi platform szinkron és aszinkron interfésszel egyaránt rendelkezik az üzenetküldéshez. A tagállamok szabadon megválaszthatják a legmegfelelőbb technológiát a saját alkalmazásaikkal való kapcsolatfelvételhez.
      1.2.   A központi platform és a nemzeti rendszerek közötti üzenetváltásokat az UTF-8 karakterkódolási szabvány szerint kell kódolni.
      1.3.   A tagállamok gondoskodnak arról, hogy nemzeti rendszereik képesek legyenek görög vagy cirill betűket tartalmazó üzenetek fogadására és feldolgozására is.
      2.   AZ XML ÜZENETEK SZERKEZETE ÉS SÉMÁJA (XSD)
      2.1.   Az XML üzenetek általános szerkezetének a központi platformra telepített XSD sémák által meghatározott formátumot kell követnie.
      2.2.   A központi platformnak és a nemzeti rendszereknek az XSD sémának megfelelő üzeneteket kell küldeniük és fogadniuk.
      2.3.   A nemzeti rendszerek képesek arra, hogy a II. mellékletben meghatározott funkcióknak megfelelő összes üzenetet elküldjék, fogadják és feldolgozzák.
      2.4.   Az XML üzeneteknek tartalmazniuk kell legalább az e melléklet függelékében meghatározott minimumkövetelményeket.

         Függelék

            Az XML üzenetek tartalmára vonatkozó minimumkövetelmények

                     Közös fejrész

                     Kötelező

                     Version (verzió)

                     A XML-előírások hivatalos verzióját az üzenetek XSD-sémájában meghatározott névjelzésben és az XML üzenetek Fejrész elemének Version attribútumában kell megadni. A verziószám („n.m”) az XML sémaleíró nyelv (XSD) fájljának minden új verziójában rögzített értékként van meghatározva.

                     Igen

                     Test Identifier (tesztazonosító)

                     Választható azonosító teszteléshez. A teszt kezdeményezője írja be az azonosítót, és a munkafolyamat valamennyi résztvevője ugyanazt az azonosítót továbbítja/küldi vissza. Az éles rendszerben figyelmen kívül kell hagyni, és nem kell használni, még ha meg is van adva.

                     Nem

                     Technical Identifier (technikai azonosító)

                     Olyan univerzális egyedi azonosító (UUID), amely minden egyes üzenetet egyedileg azonosít. A küldő generálja az univerzális egyedi azonosítót, és írja be ezt az attribútumot. Az éles rendszerben ez az adat nem kerül felhasználásra.

                     Igen

                     Workflow Identifier (munkafolyamat-azonosító)

                     A munkafolyamat-azonosító egy univerzális egyedi azonosító, amelyet a megkereső tagállamnak kell generálnia. Ezt követően a munkafolyamathoz tartozó összes üzenetben ezt az azonosítót kell használni.

                     Igen

                     Sent At (küldés ideje)

                     Az üzenet elküldésének dátuma és időpontja (UTC).

                     Igen

                     Timeout (időtúllépés)

                     Ez egy választható dátum- és időpont-attribútum (UTC-formátumban). Ezt az értéket csak a központi platform adja meg továbbított megkeresések esetében. Arról tájékoztatja a megkeresett tagállamot, hogy a megkeresés során mikor következik be időtúllépés. Ez az érték nem előírás az MS2TCN_<x>_Req és az összes válaszüzenet esetében. Ez az érték választható, így valamennyi üzenettípus esetében ugyanaz a fejrész-definíció alkalmazható függetlenül attól, hogy a timeoutValue attribútum előírás-e, vagy sem.

                     Nem

                     From (feladó)

                     Az üzenetet küldő tagállam ISO 3166-1 Alpha 2 kódja vagy „EU”.

                     Igen

                     To (címzett)

                     Annak a tagállamnak az ISO 3166-1 szabvány szerinti kétbetűs kódja, amelynek az üzenetet címezték, vagy „EU”.

                     Igen

            A megbízhatóság ellenőrzése

                     Check Good Repute Request (a megbízhatóság ellenőrzésére vonatkozó megkeresés)

                     Kötelező

                     Business Case Identifier (ügyazonosító)

                     Olyan sorszám vagy hivatkozási szám, amely a megkereséseket egyedileg azonosítja

                     Igen

                     Requesting Competent Authority (megkereső illetékes hatóság)

                     A lekérdezést elindító illetékes hatóság

                     Igen

                        Transport Manager Details (a szállításszervező adatai)

                        Igen, ha hiányoznak a képesítési bizonyítványra vonatkozó adatok

                     Family Name (családnév)

                     A szállításszervező családneve a képesítési bizonyítványban megadott formában

                     Igen

                     First Name (utónév)

                     A szállításszervező utóneve a képesítési bizonyítványban megadott formában

                     Igen

                     Date of Birth (születési idő)

                     A szállításszervező születési ideje ISO 8601 formátumban (ÉÉÉÉ-HH-NN)

                     Igen

                     Place of Birth (születési hely)

                     A szállításszervező születési helye

                     Nem

                        CPC Details (CPC-adatok)

                        Igen, ha hiányoznak a szállításszervezőre vonatkozó adatok

                     CPC Number (CPC-szám)

                     Képesítési bizonyítvány száma

                     Igen

                     CPC Issue Date (a CPC kiállításának ideje)

                     A képesítési bizonyítvány kiállításának ideje ISO 8601 formátumban (ÉÉÉÉ-HH-NN)

                     Igen

                     CPC Issue Country (a CPC-t kiállító ország)

                     A képesítési bizonyítványt kiállító ország ISO 3166-1 alpha 2 formátumban

                     Igen

                     Check Good Repute Response (a megbízhatóság ellenőrzésére vonatkozó válasz)

                     Kötelező

                     Business Case Identifier (ügyazonosító)

                     Olyan sorszám vagy hivatkozási szám, amely megegyezik a megkeresés ügyazonosítójával

                     Igen

                     Requesting Competent Authority (megkereső illetékes hatóság)

                     A lekérdezést elindító illetékes hatóság

                     Igen

                     Responding Competent Authority (megkeresett illetékes hatóság)

                     A lekérdezésre válaszoló illetékes hatóság

                     Igen

                     Status Code (státuskód)

                     A lekérdezés státuskódja (pl. eredményes, eredménytelen, hiba stb.).

                     Igen

                     Status Message (a státusra vonatkozó üzenet)

                     Magyarázó státusleírás (ha szükséges).

                     Nem

                        Found Transport Manager Details (a szállításszervező eredményesen keresett adatai)

                        Igen, ha a státuskód: eredményes

                     Family Name (családnév)

                     A szállításszervező családneve a nyilvántartásban feljegyzett formában

                     Igen

                     First Name (utónév)

                     A szállításszervező teljes utóneve a nyilvántartásban feljegyzett formában

                     Igen

                     Date of Birth (születési idő)

                     A szállításszervező születési ideje ISO 8601 formátumban (ÉÉÉÉ-HH-NN), a nyilvántartásban feljegyzett formában

                     Igen

                     Place of Birth (születési hely)

                     A szállításszervező születési helye a nyilvántartásban feljegyzett formában

                     Igen

                     CPC Number (CPC-szám)

                     Képesítési bizonyítvány száma a nyilvántartásban feljegyzett formában

                     Igen

                     CPC Issue Date (a CPC kiállításának ideje)

                     A képesítési bizonyítvány kiállításának ideje ISO 8601 formátumban (ÉÉÉÉ-HH-NN), a nyilvántartásban feljegyzett formában

                     Igen

                     CPC Issue Country (a CPC-t kiállító ország)

                     A képesítési bizonyítványt kiállító ország ISO 3166-1 alpha 2 formátumban, a nyilvántartásban feljegyzett formában

                     Igen

                     Total Managed Undertakings (az irányított vállalkozások teljes száma)

                     A szállításszervező irányítása alatt álló fuvarozó vállalkozások száma

                     Igen

                     Total Managed Vehicles (az irányított járművek teljes száma)

                     A szállításszervező irányítása alatt álló járművek teljes száma

                     Igen

                     Fitness (alkalmasság)

                     A következő adatok egyikének megadása: Fit (alkalmas) vagy Unfit (alkalmatlan)

                     Igen

                     End Date of Unfitness (alkalmatlanság megszüntének ideje)

                     A szállításszervezői alkalmatlanság megszüntének ideje ISO 8601 formátumban (ÉÉÉÉ-HH-NN). Akkor alkalmazandó, ha az alkalmasság értékelése: alkalmatlan

                     Nem

                     Search Method (a lekérdezés módja)

                     A szállításszervező keresésének módja: NYSIIS, CPC, egyénre szabott

                     Igen

                        Transport Undertaking (for each found Transport Manager) (fuvarozó vállalkozás, minden egyes megtalált szállításszervező esetében)

                        Igen, ha az irányított vállalkozások > 0

                     Transport Undertaking Name (a fuvarozó vállalkozás neve)

                     A fuvarozó vállalkozás neve (név és jogi forma) a nyilvántartásban feljegyzett formában

                     Igen

                     Transport Undertaking Address (a fuvarozó vállalkozás címe)

                     A fuvarozó vállalkozás címe (cím, irányítószám, település, ország) a nyilvántartásban feljegyzett formában

                     Igen

                     Community Licence Number (közösségi engedély száma)

                     A fuvarozó vállalkozás közösségi engedélyének sorszáma a nyilvántartásban feljegyzett formában

                     Igen

                     Community Licence Status (a közösségi engedély státusa)

                     A fuvarozó vállalkozás közösségi engedélyének státusa a nyilvántartásban feljegyzett formában

                     Igen

                     Managed Vehicles (az irányított járművek száma)

                     Az irányított járművek száma a nyilvántartásban feljegyzett formában

                     Igen

            Értesítés jogsértésről

                     Infringement Notification Request (jogsértésről szóló értesítésre vonatkozó megkeresés)

                     Kötelező

                     Business Case Identifier (ügyazonosító)

                     Olyan sorszám vagy hivatkozási szám, amely a megkereséseket egyedileg azonosítja

                     Igen

                     Notifying Authority (értesítő hatóság)

                     A jogsértésről szóló értesítést küldő illetékes hatóság

                     Igen

                        Transport Undertaking (fuvarozó vállalkozás)

                        Igen

                     Transport Undertaking Name (a fuvarozó vállalkozás neve)

                     Azon fuvarozó vállalkozás neve, amellyel szemben a feljegyzett jogsértést elkövették

                     Igen

                     Community Licence Number (közösségi engedély száma)

                     A fuvarozó vállalkozás közösségi engedélyéről készült hitelesített másolat sorozatszáma

                     Igen

                     Vehicle Registration Number (a jármű forgalmi rendszáma)

                     Azon jármű forgalmi rendszáma, amellyel a jogsértést elkövették

                     Igen

                     Vehicle Registration Country (nyilvántartás szerinti ország)

                     Az az ország, amelyben a járművet nyilvántartásba vették.

                     Igen

                        Serious Infringement (súlyos jogsértés)

                        Igen

                     Date of Infringement (a jogsértés ideje)

                     A jogsértés ideje ISO 8601 formátumban (ÉÉÉÉ-HH-NN)

                     Igen

                     Category (kategória)

                     a jogsértés besorolása:

                                 —

                                 MSI – rendkívül súlyos jogsértés

                                 —

                                 VSI – nagyon súlyos jogsértés

                                 —

                                 SI – súlyos jogsértés

                     Igen

                     Infringement Type (a jogsértés típusa)

                     Az 1071/2009/EK rendelet IV. melléklete és az (EU) 2016/403 rendelet I. melléklete szerinti besorolásnak megfelelően.

                     Igen

                     Date of Check (az ellenőrzés ideje)

                     A jogsértést feltáró ellenőrzés ideje SO 8601 formátumban (ÉÉÉÉ-HH-NN)

                     Igen

                        Penalty Imposed (for each Serious Infringement) (kiszabott szankció az egyes súlyos jogsértésekért)

                        Igen

                     Penalty Imposed Identifier (a kiszabott szankció azonosítója)

                     A kiszabott egyedi szankció sorozatszáma

                     Igen

                     Final Decision Date (a végső határozat ideje)

                     A kiszabott szankcióról szóló végső határozat ideje ISO 8601 formátumban (ÉÉÉÉ-HH-NN)

                     Igen

                     Penalty Type Imposed (a kiszabott büntetés típusa)

                     A következő adatok egyikének megadása:

                                 —

                                 101 – Warning (figyelmeztetés)

                                 —

                                 201 – Temporary ban on cabotage operations (kabotázstevékenység időszakos tilalma)

                                 —

                                 202 – Fine (pénzbírság)

                                 —

                                 203 – Prohibition (eltiltás)

                                 —

                                 204 – Immobilisation (forgalomtól való eltiltás)

                                 —

                                 102 – Other (egyéb)

                     Igen

                     Start Date (érvénybe lépés)

                     A kiszabott szankció érvénybe lépésének ideje ISO 8601 formátumban (ÉÉÉÉ-HH-NN)

                     Nem

                     End Date (lejárat)

                     A kiszabott szankció lejártának ideje ISO 8601 formátumban (ÉÉÉÉ-HH-NN)

                     Nem

                     Is Executed (végrehajtva)

                     Igen/Nem

                     Igen

                        Penalty Requested (for each Serious Infringement) (kért szankció az egyes súlyos jogsértésekért)

                        Nem

                     Penalty Requested Identifier (a kért szankció azonosítója)

                     A kért egyedi szankció sorozatszáma

                     Igen

                     Penalty Type Requested (a kért szankció típusa)

                     A következő adatok egyikének megadása:

                                 —

                                 101 – Warning (figyelmeztetés)

                                 —

                                 301 – Temporary withdrawal of some or all of the certified true copies of the Community licence (a közösségi engedély hiteles másolataiból néhánynak vagy az összesnek az ideiglenes visszavonása)

                                 —

                                 302 – Temporary withdrawal of some or all of the certified true copies of the Community licence (a közösségi engedély hiteles másolataiból néhánynak vagy az összesnek a végleges visszavonása)

                                 —

                                 303 – Temporary withdrawal of the Community licence (a közösségi engedély ideiglenes visszavonása)

                                 —

                                 304 – Temporary withdrawal of the Community licence (a közösségi engedély végleges visszavonása)

                                 —

                                 305 – Suspension of the issue of driver attestations (a járművezetői igazolványok kiadásának felfüggesztése)

                                 —

                                 306 – Withdrawal of driver attestations (a járművezetői igazolványok visszavonása)

                                 —

                                 307 – Issue of driver attestations subject to additional conditions in order to prevent misuse (a visszaélések megelőzése érdekében a járművezetői igazolványok kiadásának további feltételek teljesítésétől való függővé tétele)

                     Igen

                     Duration (időtartam)

                     A kért szankció időtartama (naptári napok)

                     Nem

                     Infringement Notification Response (a jogsértésről szóló értesítésre adott válasz)

                     Kötelező

                     Business Case Identifier (ügyazonosító)

                     Olyan sorszám vagy hivatkozási szám, amely megegyezik a megkeresés ügyazonosítójával

                     Igen

                     Originating Authority (létrehozó hatóság)

                     A jogsértésről szóló eredeti értesítést küldő illetékes hatóság

                     Igen

                     Licensing Authority (engedélyező hatóság)

                     A jogsértésről szóló értesítésre válaszoló illetékes hatóság

                     Igen

                     Status Code (státuskód)

                     A jogsértésről szóló értesítésre adott válasz státuskódja (pl. eredményes, eredménytelen, hiba stb.).

                     Igen

                     Status Message (a státusra vonatkozó üzenet)

                     Magyarázó státusleírás (ha szükséges).

                     Nem

                        Transport Undertaking (fuvarozó vállalkozás)

                        Igen

                     Transport Undertaking Name (a fuvarozó vállalkozás neve)

                     A fuvarozó vállalkozás neve a nyilvántartásban feljegyzett formában

                     Igen

                        Penalty Imposed (kiszabott büntetés)

                        Nem

                     Penalty Imposed Identifier (a kiszabott szankció azonosítója)

                     A kiszabott egyedi szankció sorozatszáma (a jogsértésről szóló értesítés „Penalty Requested Identifier” azonosítójában megadva)

                     Igen

                     Authority Imposing Penalty (a büntetést kiszabó hatóság)

                     A büntetést kiszabó hatóság neve

                     Igen

                     Is Imposed (kiszabva)

                     Igen/Nem

                     Igen

                     Penalty Type Imposed (a kiszabott büntetés típusa)

                     A következő adatok egyikének megadása:

                                 —

                                 101 – Warning (figyelmeztetés)

                                 —

                                 301 – Temporary withdrawal of some or all of the certified true copies of the Community licence (a közösségi engedély hiteles másolataiból néhánynak vagy az összesnek az ideiglenes visszavonása)

                                 —

                                 302 – Temporary withdrawal of some or all of the certified true copies of the Community licence (a közösségi engedély hiteles másolataiból néhánynak vagy az összesnek a végleges visszavonása)

                                 —

                                 303 – Temporary withdrawal of the Community licence (a közösségi engedély ideiglenes visszavonása)

                                 —

                                 304 – Temporary withdrawal of the Community licence (a közösségi engedély végleges visszavonása)

                                 —

                                 305 – Suspension of the issue of driver attestations (a járművezetői igazolványok kiadásának felfüggesztése)

                                 —

                                 306 – Withdrawal of driver attestations (a járművezetői igazolványok visszavonása)

                                 —

                                 307 – Issue of driver attestations subject to additional conditions in order to prevent misuse (a visszaélések megelőzése érdekében a járművezetői igazolványok kiadásának további feltételek teljesítésétől való függővé tétele)

                                 —

                                 102 – Other (egyéb)

                     Igen

                     Start Date (érvénybe lépés)

                     A kiszabott szankció érvénybe lépésének ideje ISO 8601 formátumban (ÉÉÉÉ-HH-NN)

                     Nem

                     End Date (lejárat)

                     A kiszabott szankció lejártának ideje ISO 8601 formátumban (ÉÉÉÉ-HH-NN)

                     Nem

                     Reason (ok)

                     A szankció elmaradásának oka

                     Nem

                     Infringement Notification Acknowledgement (a jogsértésről szóló értesítés nyugtázása)

                     Kötelező

                     Business Case Identifier (ügyazonosító)

                     Olyan sorszám vagy hivatkozási szám, amely megegyezik az értesítés vagy a válasz ügyazonosítójával

                     Igen

                     Status Code (státuskód)

                     A nyugtázás státuskódja

                     Igen

                     Status Message (a státusra vonatkozó üzenet)

                     A státusra vonatkozó karakterlánc

                     Nem

                     Originating Authority (létrehozó hatóság)

                     IN_Ack esetében: a jogszabályban ez a mező: Destination Competent Authority Identifier (a címzett illetékes hatóság azonosítója)
                     IR_Ack esetében: a jogszabályban ez a mező: Acknowledging Competent Authority Identifier (a nyugtázó illetékes hatóság azonosítója)

                     Igen

                     Licensing Authority (engedélyező hatóság)

                     IN_Ack esetében: a jogszabályban ez a mező: Acknowledging Competent Authority Identifier (a nyugtázó illetékes hatóság azonosítója)
                     IR_Ack esetében: a jogszabályban ez a mező: Destination Competent Authority Identifier (a címzett illetékes hatóság azonosítója)

                     Igen

                     Acknowledgement type (a nyugtázás típusa)

                     A nyugtázás típusának meghatározása
                     Lehetséges értékek:

                                 —

                                 IN_Ack

                                 —

                                 IR_Ack

                     Igen

            A közösségi engedély ellenőrzése

                     Check Community Licence Request (a közösségi engedély ellenőrzésére vonatkozó megkeresés)

                     Kötelező

                     Business Case Identifier (ügyazonosító)

                     Olyan sorszám vagy hivatkozási szám, amely a megkereséseket egyedileg azonosítja

                     Igen

                     Originating Authority (létrehozó hatóság)

                     A lekérdezést elindító hatóság

                     Nem

                        Transport Undertaking (fuvarozó vállalkozás)

                        Igen

                     Transport Undertaking Name (a fuvarozó vállalkozás neve)

                     Azon fuvarozó vállalkozás neve, amelynek közösségi engedélyével kapcsolatban adatokat kérnek

                     Igen

                     Community Licence Number (közösségi engedély száma)

                     Azon közösségi engedélyről készült hitelesített másolat sorozatszáma, amellyel kapcsolatban adatokat kérnek

                     Igen

                     Vehicle Registration Number (a jármű forgalmi rendszáma)

                     Az a forgalmi rendszám, amelyre vonatkozóan a közösségi engedélyről készült hitelesített másolatot kiadták

                     Nem

                     Check Community Licence Response (a közösségi engedély ellenőrzésére vonatkozó válasz)

                     Kötelező

                     Business Case Identifier (ügyazonosító)

                     Olyan sorszám vagy hivatkozási szám, amely a megkereséseket egyedileg azonosítja

                     Igen

                     Originating Authority (létrehozó hatóság)

                     A lekérdezést elindító hatóság

                     Nem

                        Transport Undertaking (fuvarozó vállalkozás)

                        Igen

                     Transport Undertaking Name (a fuvarozó vállalkozás neve)

                     A fuvarozó vállalkozás neve (név és jogi forma) a nyilvántartásban feljegyzett formában

                     Igen

                     Transport Undertaking Address (a fuvarozó vállalkozás címe)

                     A fuvarozó vállalkozás címe (cím, irányítószám, település, ország) a nyilvántartásban feljegyzett formában

                     Igen

                        Community Licence Details (közösségi engedély adatai)

                        Igen

                     Licence Number (az engedély száma)

                     A fuvarozó vállalkozás közösségi engedélyének sorszáma a nyilvántartásban feljegyzett formában

                     Igen

                     Licence Status (az engedély státusa)

                     A fuvarozó vállalkozás közösségi engedélyének státusa a nyilvántartásban feljegyzett formában:

                                 —

                                 Active (érvényes)

                                 —

                                 Suspended (felfüggesztve)

                                 —

                                 Withdrawn (visszavonva)

                                 —

                                 Expired (lejárt)

                                 —

                                 Lost/stolen (elveszett/ellopták)

                                 —

                                 Annulled (érvénytelenítve)

                                 —

                                 Returned (visszaszolgáltatva)

                     Igen

                     Licence Type (az engedély típusa)

                     A közösségi engedély típusa a nyilvántartásban feljegyzett formában A következő adatok egyikének megadása:

                                 —

                                 Community licence for passenger transport (közösségi személyszállítói engedély)

                                 —

                                 National licence for passenger transport (nemzeti személyszállítói engedély)

                                 —

                                 Community licence for goods transport (közösségi árufuvarozói engedély)

                                 —

                                 National licence for goods transport (nemzeti árufuvarozói engedély)

                     Igen

                     Start Date (érvénybe lépés)

                     A közösségi engedély érvénybe lépésének ideje

                     Igen

                     Expiry Date (lejárat)

                     A közösségi engedély lejártának ideje

                     Igen

                     Withdrawal Date (a visszavonás ideje)

                     A közösségi engedély visszavonásának ideje

                     Nem

                     Suspension Date (a felfüggesztés ideje)

                     A közösségi engedély felfüggesztésének ideje

                     Nem

                     Suspension Expiry Date (a felfüggesztés lejárati ideje)

                     A közösségi engedély felfüggesztésének lejárati ideje

                     Nem

                     Managed Vehicles (az irányított járművek száma)

                     Az irányított járművek száma a nyilvántartásban feljegyzett formában

                     Igen

                        Certified True Copy Details (a hitelesített másolat adatai)

                        Igen

                     Licence Number (az engedély száma)

                     A fuvarozó vállalkozás közösségi engedélyéről készült hitelesített másolat sorozatszáma a nyilvántartásban feljegyzett formában (a megkeresésben szereplő engedélyszám)

                     Igen

                     Licence Status (az engedély státusa)

                     A fuvarozó vállalkozás közösségi engedélyéről készült hitelesített másolat státusa a nyilvántartásban feljegyzett formában

                                 —

                                 Active (érvényes)

                                 —

                                 Suspended (felfüggesztve)

                                 —

                                 Withdrawn (visszavonva)

                                 —

                                 Expired (lejárt)

                                 —

                                 Lost/stolen (elveszett/ellopták)

                                 —

                                 Annulled (érvénytelenítve)

                                 —

                                 Returned (visszaszolgáltatva)

                     Igen

                     Licence Type (az engedély típusa)

                     A közösségi engedélyről készült hitelesített másolat típusa a nyilvántartásban feljegyzett formában A következő adatok egyikének megadása:

                                 —

                                 Community licence for passenger transport (közösségi személyszállítói engedély)

                                 —

                                 National licence for passenger transport (nemzeti személyszállítói engedély)

                                 —

                                 Community licence for goods transport (közösségi árufuvarozói engedély)

                                 —

                                 National licence for goods transport (nemzeti árufuvarozói engedély)

                     Igen

                     Start Date (érvénybe lépés)

                     A közösségi engedélyről készült hitelesített másolat érvénybe lépésének ideje

                     Igen

                     Expiry Date (lejárat)

                     A közösségi engedélyről készült hitelesített másolat lejártának ideje

                     Igen

                     Withdrawal Date (a visszavonás ideje)

                     A közösségi engedélyről készült hitelesített másolat visszavonásának ideje

                     Nem

                     Suspension Date (a felfüggesztés ideje)

                     A közösségi engedélyről készült hitelesített másolat felfüggesztésének ideje

                     Nem

                     Suspension Expiry Date (a felfüggesztés lejárati ideje)

                     A közösségi engedélyről készült hitelesített másolat felfüggesztésének lejárati ideje

                     Nem

      IV. MELLÉKLET

         ÁTÍRÁS ÉS AZ NYSIIS RENDSZER SZOLGÁLTATÁSAI

      1.   A nemzeti nyilvántartásban valamennyi szállításszervező nevét a központi platformra telepített NYSIIS algoritmus segítségével kell rögzíteni.
      2.   Amikor a CGR funkcióval egy szállításszervezőt kérdeznek le a nyilvántartásban, a tagállamoknak elsődleges keresési mechanizmusként mindenkor az NYSIIS-átírást kell használniuk.
      3.   Ezen túlmenően a tagállamok egyedi algoritmust is használhatnak annak érdekében, hogy további eredményeket kapjanak.
      4.   A lekérdezési eredmény meg fogja mutatni, hogy egy rekordot milyen lekérdezési mechanizmus segítségével sikerült megtalálni (legyen az NYSIIS, CPC vagy egyedi).

      V. MELLÉKLET

         BIZTONSÁGI KÖVETELMÉNYEK

      1.   A központi platform és a nemzeti rendszerek közötti üzenetváltásokhoz mindenkor HTTPS protokollt kell alkalmazni.
      2.   A nemzeti rendszereknek a Bizottság által biztosított PKI-tanúsítványokat kell használniuk a nemzeti rendszer és a platform közötti üzenetváltások biztonságossá tételéhez.
      3.   A nemzeti rendszereknek minimumkövetelményként SHA-2 (SHA-256) aláírási hasító algoritmust és 2 048 bit hosszúságú nyilvános kulcsot alkalmazó tanúsítványokat kell alkalmazniuk.

      VI. MELLÉKLET

         SZOLGÁLTATÁSI SZINTEK

      1.   A nemzeti rendszereknek a következő garantált szolgáltatási szintet kell biztosítaniuk:

                  1.1.

                  A hét minden napján, a nap 24 órájában rendelkezésre kell állniuk.

                  1.2.

                  Rendelkezésre állásukat a központi platform által küldött szívdobbanás üzenet révén kell figyelemmel kísérni.

                  1.3.

                  Rendelkezésre állási arányuknak 98 %-nak kell lennie az alábbi táblázat szerint (az adatok a legközelebbi megfelelő egységre vannak kerekítve):

                              Ha a rendelkezésre állás:

                              akkor az engedélyezett szolgáltatáskiesés:

                              naponta

                              havonta

                              évente

                              98 %

                              0,5 óra

                              15 óra

                              7,5 nap

                        A Bizottság arra ösztönzi a tagállamokat, hogy tartsák be a napi rendelkezésre állási arányt, még ha bizonyos szükséges tevékenységek – például a rendszer karbantartása – 30 percnél hosszabb időt igényelnek is. Mindazonáltal a havi és az éves rendelkezésre állási arány betartása továbbra is kötelező.

                  1.4.

                  Egy naptári hónapban a részükre továbbított megkeresések legalább 98 %-ára válaszolniuk kell.

                  1.5.

                  A VIII. melléklettel összhangban a megbízhatóság ellenőrzésére vonatkozó válasz adásakor, a jogsértésről szóló értesítés nyugtázásakor és a közösségi engedély ellenőrzésére vonatkozó válasz adásakor:

                              1.5.1.

                              a tagállamoknak 10 másodpercen belül válaszolniuk kell a megkeresésekre;

                              1.5.2.

                              a megkeresésekre vonatkozó globális időtúllépési határ (az az idő, ameddig a megkeresés küldőjének esetleg várnia kell a válaszra) nem haladhatja meg a 20 másodpercet;

                              1.5.3.

                              a tagállamoknak képesnek kell lenniük arra, hogy másodpercenként 6 üzenetet megválaszoljanak.

                  1.6.

                  A nemzeti rendszerek nem küldhetnek másodpercenként kettőnél több megkeresést az ERRU platformnak.

                  1.7.

                  Minden nemzeti rendszernek képesnek kell lennie arra, hogy megbirkózzon a központi platform vagy a többi tagállam nemzeti rendszerének lehetséges technikai problémáival. Többek között az alábbiak tartozhatnak ide:

                              a)

                              a központi platformmal fennálló kapcsolat megszakadása;

                              b)

                              megkeresésre adandó válasz elmaradása;

                              c)

                              a válaszok üzenetekre vonatkozó időtúllépés utáni beérkezése;

                              d)

                              kéretlen üzenetek érkezése;

                              e)

                              érvénytelen üzenetek érkezése.

            2.   A központi platformnak:

                  2.1.

                  98 %-os rendelkezésre állási aránnyal kell rendelkeznie;

                  2.2.

                  a válaszüzenetben vagy egy külön hibaüzenetben minden hibát jeleznie kell a nemzeti rendszereknek. A nemzeti rendszereknek pedig fogadniuk kell a szóban forgó külön hibaüzeneteket, és rendelkezniük kell felterjesztési folyamattal, hogy meghozzanak minden megfelelő intézkedést, amely orvosolja a jelzett hibát.

            3.   Karbantartás
      Amennyiben technikailag lehetséges, a tagállamoknak a szokásos karbantartási tevékenységek megkezdése előtt legalább egy héttel értesíteniük kell az internetes alkalmazáson keresztül a többi tagállamot és a Bizottságot a tevékenységről.

      VII. MELLÉKLET

         NAPLÓZÁS ÉS STATISZTIKA

      1.   Ez a melléklet a központi platform – tehát nem a tagállamok – által gyűjtött naplózási és statisztikai adatokkal kapcsolatos részleteket tartalmazza.
      2.   A titoktartás érdekében a statisztikai adatok névtelenek maradnak. Az adott szállításszervezőt, fuvarozó vállalkozást vagy képesítési bizonyítványt azonosító adatok statisztikai célból nem állhatnak rendelkezésre.
      3.   A naplózott információk ellenőrzési és hibaelhárítási célból nyomon követnek minden tranzakciót, valamint lehetővé teszik statisztikák készítését a szóban forgó tranzakciókról.
      4.   Személyes adatok nem őrizhetők meg a naplókban 6 hónapnál hosszabb ideig. A statisztikai adatokat határozatlan ideig meg kell őrizni.
      5.   A jelentéstétel céljára használt statisztikai adatok a következők:

                  a)

                  a megkereső tagállam;

                  b)

                  a megkeresett tagállam;

                  c)

                  az üzenet típusa;

                  d)

                  a válasz státuskódja;

                  e)

                  az üzenetek dátuma és időpontja;

                  f)

                  a válaszidő.

      VIII. MELLÉKLET

         AZ ERRU HASZNÁLATA

      1.   A SZÁLLÍTÁSSZERVEZŐ MEGBÍZHATÓSÁGÁNAK ELLENŐRZÉSE
      Amikor a tagállamok az 1071/2009/EK rendelet 11. cikke (4) bekezdésének megfelelően az ERRU-n keresztül ellenőrzik, hogy van-e olyan tagállam, ahol a szállításszervezőt a vállalkozás fuvarozási tevékenységeinek irányítására alkalmatlannak nyilvánították, akkor a tagállamoknak a megbízhatóságot ellenőrző általános lekérdezést kell végezniük a megbízhatóság ellenőrzésére vonatkozó megkeresés (Check Good Repute Request) küldésével. A megkeresett tagállamoknak a megkeresésre a megbízhatóság ellenőrzésére vonatkozó válasz (Check Good Repute Response) küldésével kell válaszolniuk.
      2.   A JOGSÉRTÉSEKKEL KAPCSOLATOS ADATCSERE
      2.1.   Amikor a tagállamok az 1072/2009/EK rendelet 13. cikke (1) bekezdésének vagy az 1073/2009/EK rendelet 23. cikke (1) bekezdésének megfelelően az ERRU-n keresztül jogsértésekről cserélnek adatokat, a jogsértés helye szerinti tagállam az 1071/2009/EK rendelet 16. cikkének keretein belül értesíti a székhely szerinti tagállamot, ha a fuvarozó vállalkozás elkövetett egy vagy több jogsértést. Az értesítést a jogsértésről szóló értesítésre vonatkozó megkeresés (Infringement Notification Request) küldésével kell elvégezni.
      2.2.   A jogsértésről szóló értesítésre vonatkozó megkeresést (Infringement Notification Request) a lehető leghamarabb, de legkésőbb az ügyre vonatkozó végső határozat meghozatalától számított hat héten belül el kell küldeni. Az üzenetben meg kell adni a jogsértés részleteit, a kiszabott szankciók státusát és a székhely szerinti tagállamban kért szankciókat, ha vannak ilyenek.
      2.3.   A székhely szerinti tagállam a jogsértésről szóló értesítésre vonatkozó megkeresésre (Infringement Notification Request) a jogsértésről szóló értesítésre adott válasz (Infringement Notification Response) megküldésével válaszol a lehető leghamarabb, de legkésőbb az ügyre vonatkozó végső határozat meghozatalától számított hat héten belül, amelyben közli, hogy a jogsértés helye szerinti tagállam által kért szankciókat kiszabta-e, és ha igen, melyeket. Ha nem szabtak ki ilyen szankciót, ennek okát meg kell adni a jogsértésről szóló értesítésre adott válaszban (Infringement Notification Response).
      2.4.   A jogsértésről szóló értesítést (Infringement Notification) minden esetben nyugtázni kell a jogsértésről szóló értesítés nyugtázásáról szóló üzenettel (Infringement Notification Acknowledgement).
      3.   A KÖZÖSSÉGI ENGEDÉLY ELLENŐRZÉSE
      3.1.   Az 1072/2009/EK rendelet 4. cikkében és az 1073/2009/EK rendeletben említett közösségi engedély rendelkezésre állásának ellenőrzésekor egy tagállam a székhely szerinti tagállamnak küldött, a közösségi engedély ellenőrzésére vonatkozó megkeresésen (Check Community Licence Request) keresztül kérheti a közösségi engedélyről szóló, az 1071/2009/EK rendelet 16. cikke (2) bekezdésének d) pontja szerinti adatokat.
      3.2.   A székhely szerinti tagállamnak erre a közösségi engedély ellenőrzésére vonatkozó válasz (Check Community Licence Response) küldésével kell válaszolnia.


title: A Bizottság 789/2012/EU végrehajtási rendelete ( 2012. augusztus 31. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               1.9.2012

               HU

               Az Európai Unió Hivatalos Lapja

               L 235/28

         A BIZOTTSÁG 789/2012/EU VÉGREHAJTÁSI RENDELETE
   (2012. augusztus 31.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. augusztus 31-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MK

                  66,1

                  ZZ

                  66,1

                  0707 00 05

                  MK

                  43,1

                  TR

                  95,4

                  ZZ

                  69,3

                  0709 93 10

                  TR

                  115,3

                  ZZ

                  115,3

                  0805 50 10

                  AR

                  99,9

                  CL

                  88,4

                  TR

                  96,0

                  UY

                  89,5

                  ZA

                  95,6

                  ZZ

                  93,9

                  0806 10 10

                  BA

                  54,5

                  CL

                  196,9

                  EG

                  209,6

                  TR

                  149,7

                  ZZ

                  152,7

                  0808 10 80

                  AR

                  114,4

                  BR

                  92,8

                  CL

                  124,1

                  NZ

                  127,0

                  US

                  153,4

                  ZA

                  100,4

                  ZZ

                  118,7

                  0808 30 90

                  CN

                  78,2

                  TR

                  137,2

                  ZA

                  95,3

                  ZZ

                  103,6

                  0809 30

                  TR

                  175,7

                  ZZ

                  175,7

                  0809 40 05

                  BA

                  62,2

                  HR

                  73,9

                  IL

                  73,7

                  MK

                  67,5

                  ZZ

                  69,3

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2015/459 végrehajtási rendelete ( 2015. március 19. ) az 577/98/EK tanácsi rendeletnek megfelelően a munkaerőpiacon jelen lévő fiatalokra vonatkozó 2016. évi ad hoc modul technikai jellemzőinek meghatározásáról  EGT-vonatkozású szöveg

text:
               20.3.2015

               HU

               Az Európai Unió Hivatalos Lapja

               L 76/6

         A BIZOTTSÁG (EU) 2015/459 VÉGREHAJTÁSI RENDELETE
   (2015. március 19.)
   az 577/98/EK tanácsi rendeletnek megfelelően a munkaerőpiacon jelen lévő fiatalokra vonatkozó 2016. évi ad hoc modul technikai jellemzőinek meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendeletre (1) és különösen annak 7a. cikke (5) bekezdésére,
   mivel:

               (1)

               Az Európa 2020 stratégia, illetve a kapcsolódó „Mozgásban az ifjúság” kiemelt kezdeményezés (2) keretében kitűzött közös célok irányába tett előrelépések nyomon követése érdekében elengedhetetlenek a fiatalokra és a munkaerő-piaci bevonásukra vonatkozó átfogó adatok, amelyek lehetővé teszik a tagállamok összehasonlítását.

               (2)

               A Bizottság a Gondoljuk újra az oktatást: beruházás a készségekbe a jobb társadalmi-gazdasági eredmények érdekében című közleményében (3) az oktatási rendszer megreformálására ösztönzi a tagállamokat, hogy a fiatalok jobban elsajátíthassák a munkába álláshoz szükséges megfelelő készségeket.

               (3)

               A Tanács az ifjúságpolitika terén folytatott európai együttműködés megújított keretéről (2010–2018) szóló, 2009. november 27-i állásfoglalásában (4) hangsúlyozza a fiatal nők és férfiak életkörülményeire, értékeire és attitűdjeire vonatkozó információk és ismeretek bővítésének szükségességét.

               (4)

               A Tanács az ifjúsági garancia létrehozásáról szóló, 2013. április 22-i ajánlásában (5) arra ösztönzi a tagállamokat, hogy mihamarabb vezessék be az ifjúsági garanciarendszereket, lehetőleg már a 2014–2020 közötti időszakra vonatkozó többéves pénzügyi keret elejétől kezdődően. A Tanács javaslata szerint ezt az európai strukturális és beruházási alapok, és mindenekelőtt az Európai Szociális Alap felhasználásával kell megvalósítani.

               (5)

               A Bizottság az Együttműködés az európai ifjúság érdekében: Felhívás az ifjúsági munkanélküliséggel szembeni fellépésre című közleményében (6) felszólítja a tagállamokat az ifjúsági garancia végrehajtására és a fiatalokba történő befektetésre. Szorgalmazza az olyan online szolgáltatásokat, amelyek lehetővé teszik a fiatalok számára a saját tagállamukban, illetve más tagállamokban kínált munkalehetőségek közötti böngészést, ugyanakkor a kkv-knak is segítenek a fiatal munkaerő toborzásában Európa-szerte.

               (6)

               A 318/2013/EU bizottsági rendelet (7) meghatározza a munkaerőpiacon jelen lévő fiatalokra vonatkozó 2016. évi ad hoc modult.

               (7)

               Az 1397/2014/EU felhatalmazáson alapuló bizottsági rendelet (8) a munkaerőpiacon jelen lévő fiatalokra vonatkozó 2016. évi ad hoc modul tekintetében meghatározza a jellemző témák felsorolását és azok leírását („ad hoc almodulok”).

               (8)

               Az 545/2014/EU európai parlamenti és tanácsi rendelet (9) előírja, hogy a (7) preambulumbekezdésben említett egyes ad hoc almodulok technikai jellemzőit, valamint az adattovábbításhoz alkalmazandó szűrőket és kódokat, illetve az adattovábbítás határidejét a Bizottság határozza meg.

               (9)

               Az ebben a rendeletben előírt intézkedések összhangban állnak az európai statisztikai rendszer bizottságának véleményével,

         ELFOGADTA EZT A RENDELETET:
   1. cikk
   A munkaerőpiacon jelen lévő fiatalokra vonatkozó 2016. évi ad hoc modul technikai jellemzőit, az alkalmazandó szűrőket és kódokat, valamint az adatok Bizottság részére történő továbbításának határidejét e rendelet melléklete állapítja meg.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 19-én.

            a Bizottság részéről

            az elnök

         Jean-Claude JUNCKER

      (1)  HL L 77., 1998.3.14., 3. o.

      (2)  A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – Mozgásban az ifjúság: Kezdeményezés a fiatalokban rejlő potenciál felszabadítására az Európai Unióban megvalósítandó intelligens, fenntartható és inkluzív növekedés érdekében, az elfogadás időpontja: 2010. szeptember 15., COM(2010) 477 végleges.

      (3)  A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – Gondoljuk újra az oktatást: beruházás a készségekbe a jobb társadalmi-gazdasági eredmények érdekében, az elfogadás időpontja: 2012. november 20., COM(2012) 669 final.

      (4)  HL C 311., 2009.12.19., 1. o.

      (5)  HL C 120., 2013.4.26., 1. o.

      (6)  A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – Együttműködés az európai ifjúság érdekében: Felhívás az ifjúsági munkanélküliséggel szembeni fellépésre, az elfogadás időpontja: 2013. június 19., COM(2013) 447 final.

      (7)  A Bizottság 2013. április 8-i 318/2013/EU rendelete az 577/98/EK tanácsi rendelet által előírt, a munkaerő mintavételes felméréséhez kapcsolódó 2016–2018 közötti időszakra vonatkozó ad hoc modulprogram elfogadásáról (HL L 99., 2013.4.9., 11. o.).

      (8)  A Bizottság 2014. október 22-i 1397/2014/EU felhatalmazáson alapuló rendelete az 577/98/EK tanácsi rendelet által előírt, a munkaerő mintavételes felméréséhez kapcsolódó 2016–2018 közötti időszakra vonatkozó ad hoc modulprogram elfogadásáról szóló 318/2013/EU rendelet módosításáról (HL L 370., 2014.12.30., 42. o.).

      (9)  Az Európai Parlament és a Tanács 2014. május 15-i 545/2014/EU rendelete a közösségi munkaerő mintavételes felmérésének megszervezéséről szóló 577/98/EK tanácsi rendelet módosításáról (HL L 163., 2014.5.29., 10. o.).

      MELLÉKLET
      A melléklet meghatározza a munkaerőpiacon jelen lévő fiatalokra vonatkozó 2016. évi ad hoc modul technikai jellemzőit, valamint az alkalmazandó szűrőket és kódokat. Emellett rögzíti a Bizottságnak történő adattovábbítás határidejét.

         Az eredmények Bizottságnak történő továbbítására vonatkozó határidő: 2017. március 31.

         Az adattovábbításhoz alkalmazandó szűrők és kódok: a 377/2008/EK bizottsági rendeletnek (1) a 317/2013/EU bizottsági rendelet (2) I. mellékletével módosított III. mellékletében foglaltak szerint.

         Részmintavétel vagy válaszadás elmulasztása esetén használandó opcionális súlyozási tényezőknek fenntartott oszlopok: az egész számokat tartalmazó oszlopok (228–231) és a tizedesjegyeket tartalmazó oszlopok (232–233).

         „Iskolai végzettség” almodul

         Szűrő: 15≤ÉLETKOR≤34

                  Név/Oszlop

                  Kód

                  Leírás

                  Szűrő

                  WORKEXP
                  211

                     Tanulmányok során szerzett munkatapasztalat

                  HATLEVEL≠000

                     Fizetett vagy nem fizetett munkatapasztalat a legmagasabb iskolai végzettség (HATLEVEL) megszerzése során

                  1

                  Fizetett és nem fizetett munkatapasztalat együttesen

                  2

                  Csak fizetett munkatapasztalat

                  3

                  Csak nem fizetett munkatapasztalat

                  4

                  Nem szerzett munkatapasztalatot a HATLEVEL során

                  9

                  Nem alkalmazandó (nem szerepel a szűrőben)

                  Üres

                  Ismeretlen

                  WORKSTUD
                  212

                     Munkaalapú tanulás

                  WORKEXP=1–3

                     A legmagasabb iskolai végzettség (HATLEVEL) tantervének részét képező munkatapasztalat típusa

                  1

                  Tanulószerződéses gyakorlati képzés (az Eurostat operatív meghatározása szerint)

                  2

                  Kötelező szakmai gyakorlat

                  3

                  Kötelező munkaalapú képzés, amennyiben az 1 és 2 közötti különbségtétel nem lehetséges

                  4

                  Opcionális szakmai gyakorlat (a tanterv részeként)

                  5

                  A tantervben előírtakon kívüli munka

                  9

                  Nem alkalmazandó (nem szerepel a szűrőben)

                  Üres

                  Ismeretlen

                  ADDLEVEL
                  213–214

                     További iskolarendszerű oktatás szintje

                  EDUCSTAT=2

                     A legmagasabb iskolai végzettség megszerzése után elkezdett iskolarendszerű oktatási program szintje és iránya

                  00

                  Nem kezdett el egyéb iskolarendszerű oktatási programot a legmagasabb iskolai végzettség megszerzése után

                  10

                  ISCED 1

                  20

                  ISCED 2

                  30

                  ISCED 3, amennyiben az irány szerinti különbségtétel nem lehetséges

                  34

                  ISCED 3 általános program

                  35

                  ISCED 3 szakképzési program

                  40

                  ISCED 4, amennyiben az irány szerinti különbségtétel nem lehetséges

                  44

                  ISCED 4 általános program

                  45

                  ISCED 4 szakképzési program

                  50

                  ISCED 5

                  60

                  ISCED 6

                  70

                  ISCED 7

                  80

                  ISCED 8

                  99

                  Nem alkalmazandó (nem szerepel a szűrőben)

                  Üres

                  Ismeretlen

                  DROPREAS
                  215

                     A lemorzsolódás oka

                  EDUCSTAT=2 és ADDLEVEL≠00

                     Az elkezdett szintű iskolarendszerű oktatási program befejezésének elmulasztását magyarázó fő ok

                  0

                  Befejezte a legutolsó iskolarendszerű oktatási programot

                  Nem fejezte be a legutolsó iskolarendszerű oktatási programot a következő miatt:

                  1

                  A nehézségi szint

                  2

                  A tanulmányok nem elégítették ki az igényeket vagy az érdeklődést

                  3

                  A tanulmányok költségei

                  4

                  A munkába állás iránti igény

                  5

                  Családi okok

                  6

                  Egészségügyi okok

                  7

                  Egyéb

                  9

                  Nem alkalmazandó (nem szerepel a szűrőben)

                  Üres

                  Ismeretlen

                  LEAVDATE
                  216–221

                     Az iskolarendszerű oktatásból való kilépés időpontja

                  EDUCSTAT=2 és ADDLEVEL≠00

                     Az iskolarendszerű oktatásból való kilépés éve és hónapja

                  Az adott év 4 számjeggyel

                  9999

                  Nem alkalmazandó (nem szerepel a szűrőben)

                  Üres

                  Ismeretlen (év)

                  Az adott hónap 2 számjeggyel

                  99

                  Nem alkalmazandó (nem szerepel a szűrőben)

                  Üres

                  Ismeretlen (hónap)

                  NCONREAS
                  222

                     Az oktatásból való kilépés oka

                  EDUCSTAT=2 és ADDLEVEL=00 és HATLEVEL=000–500

                     Az iskolarendszerű oktatásból való kilépés fő oka

                  0

                  A megszerzett legmagasabb végzettség elégségesnek tűnt

                  1

                  A nehézségi szint

                  2

                  A tanulmányok nem elégítették ki az igényeket vagy az érdeklődést

                  3

                  A tanulmányok költségei

                  4

                  A munkába állás iránti igény

                  5

                  Családi okok

                  6

                  Egészségügyi okok

                  7

                  Egyéb

                  9

                  Nem alkalmazandó (nem szerepel a szűrőben)

                  Üres

                  Ismeretlen

         „Állásszerzés” almodul

         Szűrő: 15≤ÉLETKOR≤34

                  Név/Oszlop

                  Kód

                  Leírás

                  Szűrő

                  TÁMOGATÁS
                  223

                     Az állásszerzéshez kapott támogatás

                  (WSTATOR=1,2 és STARTIME<12) vagy WSTATOR=3–5

                     Az előző 12 hónap során az állami ügynökségektől kapott leghasznosabb állásszerzési támogatás típusa

                  0

                  Nem kapott támogatást

                  A leghasznosabb támogatási típus:

                  1

                  A betöltetlen álláshelyek keresése kapcsán nyújtott támogatás

                  2

                  Az állásra való jelentkezés módjával kapcsolatos tanácsadás

                  3

                  A képzési és oktatási lehetőségekkel kapcsolatos tanácsadás

                  4

                  Munkaprogramban való részvétel biztosítása

                  5

                  Oktatási vagy képzési programban való részvétel biztosítása

                  6

                  Egyéb

                  7

                  Kapott támogatást, ám az nem tűnt hasznosnak

                  8

                  Kapott támogatást, ám a hasznosság mértéke ismeretlen

                  9

                  Nem alkalmazandó (nem szerepel a szűrőben)

                  Üres

                  Ismeretlen

                  FINDMETH
                  224

                     A jelenlegi állás megszerzéséhez használt módszer

                  STAPRO=3

                     A jelenlegi főállás megszerzéséhez használt módszer

                  1

                  Hirdetések, bármilyen csatornán keresztül

                  2

                  Rokonok, barátok vagy ismerősök

                  3

                  Munkaügyi hivatal

                  4

                  Magán-munkaközvetítő ügynökség

                  5

                  Oktatási vagy képzésszolgáltató

                  6

                  A munkaadó közvetlen megkeresése

                  7

                  Közvetlen megkeresés a munkaadó részéről

                  8

                  Más módszer

                  9

                  Nem alkalmazandó (nem szerepel a szűrőben)

                  Üres

                  Ismeretlen

                  OKLEVEL
                  225

                     Az állás megfelelősége a válaszadó végzettségi szintje tekintetében

                  WSTATOR=1,2

                     A válaszadó jelenlegi főállása és végzettségi szintje közötti megfelelés mértéke

                  1

                  Az állás megfelel a végzettségi szintnek

                  2

                  Az állás bizonyos mértékben megfelel a végzettségi szintnek

                  3

                  Az állás nem igazán felel meg a végzettségi szintnek

                  4

                  Az állás egyáltalán nem felel meg a végzettségi szintnek

                  9

                  Nem alkalmazandó (nem szerepel a szűrőben)

                  Üres

                  Ismeretlen

                  MOVE4JOB
                  226

                     Az állás miatti elköltözésre való hajlandóság

                     A lakóhely állás miatti megváltoztatására való hajlandóság

                  1

                  A válaszadó az országán belül elköltözött vagy hajlandó lenne erre

                  2

                  A válaszadó másik uniós országba költözött vagy hajlandó lenne erre

                  3

                  A válaszadó az Unión kívüli országba költözött vagy hajlandó lenne erre

                  4

                  A válaszadó nem költözött el az állás miatt vagy nem lenne hajlandó erre

                  Üres

                  Ismeretlen

                  CMT4JOB
                  227

                     Az állás miatti ingázásra való hajlandóság

                     Az állás miatti, nagy távolságra történő ingázásra való hajlandóság

                  1

                  A válaszadó jelenleg egy óránál többet ingázik (egy irányba) vagy hajlandó lenne erre

                  2

                  A válaszadó jelenleg nem ingázik egy óránál többet (egy irányba) vagy nem lenne hajlandó erre

                  Üres

                  Ismeretlen

         (1)  A Bizottság 2008. április 25-i 377/2008/EK rendelete a 2009. évtől kezdve az adattovábbításhoz használandó kódolásra, a strukturális változókra vonatkozó adatok gyűjtéséhez szükséges részminták használatára és a bázisidőszaki negyedévek meghatározására vonatkozóan a közösségi munkaerő mintavételes felmérésének megszervezéséről szóló 577/98/EK tanácsi rendelet végrehajtásáról (HL L 114., 2008.4.26., 57. o.).

         (2)  A Bizottság 2013. április 8-i 317/2013/EU rendelete az 1983/2003/EK, az 1738/2005/EK, a 698/2006/EK, a 377/2008/EK és a 823/2010/EU rendelet mellékleteinek az oktatás egységes nemzetközi osztályozási rendszere tekintetében történő módosításáról (HL L 99., 2013.4.9., 1. o.).


title: A Bizottság 870/2014/EU végrehajtási rendelete ( 2014. augusztus 11. ) a vasútiinfrastruktúra-kapacitás kérelmezőire vonatkozó kritériumokról  EGT-vonatkozású szöveg

text:
               12.8.2014

               HU

               Az Európai Unió Hivatalos Lapja

               L 239/11

         A BIZOTTSÁG 870/2014/EU VÉGREHAJTÁSI RENDELETE
   (2014. augusztus 11.)
   a vasútiinfrastruktúra-kapacitás kérelmezőire vonatkozó kritériumokról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egységes európai vasúti térség létrehozásáról szóló, 2012. november 21-i 2012/34/EU európai parlamenti és tanácsi irányelvre (1) és különösen annak 41. cikke (3) bekezdésére,
   mivel:

               (1)

               A 2012/34/EU irányelv 41. cikkének (2) bekezdése értelmében a pályahálózat-működtetők a kérelmezők számára követelményeket írhatnak elő az infrastruktúra jövőbeli bevételeivel és használatával kapcsolatos jogos elvárásaik védelme érdekében.

               (2)

               E követelményeknek megfelelőeknek, átláthatóknak és megkülönböztetéstől menteseknek kell lenniük. A követelmények csak a pénzügyi garancia nyújtását tartalmazhatják, mely nem lépheti túl a kérelmező tevékenységének tervezett volumenével arányos mértéket, és annak biztosítékát, hogy a kérelmező az előírásoknak megfelelő ajánlatokat tud készíteni az infrastruktúra-kapacitásra.

               (3)

               A pénzügyi garanciák ölthetik előlegfizetés vagy pénzügyi intézmény által nyújtott garancia formáját.

               (4)

               A (2) preambulumbekezdésben említett követelmények megfelelőségének megítélésekor figyelembe kell venni, hogy a konkurens közlekedési módok – tehát a közúti és a légi közlekedés, a tengeri és a belvízi közlekedés – infrastruktúrája gyakran díjmentesen használható, ezért egyúttal mentes a pénzügyi garanciáktól. A közlekedési módok közötti tisztességes verseny biztosítása érdekében a pénzügyi garanciák szintjét és időtartamát szigorúan a minimumra kell korlátozni.

               (5)

               Ezek a pénzügyi garanciák csak annyiban megfelelőek, amennyiben szükségesek ahhoz, hogy biztosítékot nyújtsanak a pályahálózat-működtetőknek az infrastruktúra jövőbeli bevételeivel és használatával kapcsolatban. Tekintettel arra, hogy a pályahálózat-működtetők támaszkodhatnak a vasúti társaságok megfelelő pénzügyi helyzetének a 2012/34/EU irányelv III. fejezetének és különösen 20. cikkének megfelelően lefolytatott engedélyezési eljárás szerinti ellenőrzésére és felügyeletére, tovább csökken a pénzügyi garanciák szükségessége.

               (6)

               Az említett garanciákra alkalmazandó a megkülönböztetés tilalmának elve, tehát nem szabad eltérő követelményeket támasztani a magán-, illetve a köztulajdonban lévő kérelmezőkkel szemben.

               (7)

               A garanciáknak arányosaknak kell lenniük a pályahálózat-működtetők által a kapacitáselosztás különböző szakaszaiban vállalt kockázat szintjével. A kockázat általában alacsonynak tekinthető mindaddig, amíg mód van a kapacitás más vasúti társaságok közötti újraelosztására.

               (8)

               Az előírásoknak megfelelő ajánlatok készítésére vonatkozóan kért garancia csak akkor tekinthető megfelelőnek, átláthatónak és megkülönböztetéstől mentesnek, ha a pályahálózat-működtető a hálózati üzletszabályzatban egyértelmű és átlátható szabályokat határoz meg a kapacitáskérelem elkészítésére, és a kérelmezők rendelkezésére bocsátja a szükséges támogató eszközöket. Mivel a kérelmezési eljárást megelőzően nincs mód az előírásoknak megfelelő ajánlatok készítésére való képesség tárgyilagos megállapítására, bármely, e képesség tekintetében fennálló hiányosság csak az eljárást követően állapítható meg azon az alapon, hogy a kérelmező több ízben elmulasztja a pályahálózat-működtető rendelkezésére bocsátani a vonatkozó ajánlatokat vagy a szükséges információkat. Az ilyen mulasztás a kérelmező felelőssége, és szankciót von maga után, amely a kérelmezőnek az adott menetvonal-kérelmezési eljárásból történő kizárásával járhat.

               (9)

               Az e rendeletben előírt intézkedések összhangban vannak a 2012/34/EU irányelv 62. cikkének (1) bekezdésében említett bizottság véleményével,

         ELFOGADTA EZT A RENDELETET:
   1. cikk
   Tárgy
   Ez a rendelet követelményeket határoz meg azon pénzügyi garanciák tekintetében, amelyeket a pályahálózat-működtetők kérhetnek annak biztosítása érdekében, hogy az infrastruktúra jövőbeli bevételeivel kapcsolatos jogos elvárásaik teljesüljenek, anélkül, hogy a szóban forgó garanciák túllépnék a kérelmező tevékenységének tervezett volumenével arányos mértéket. Az említett követelmények között különösen az arra vonatkozó feltételek szerepelnek, hogy mikor kérhető garancia vagy előlegfizetés, valamint hogy milyen mértékű és időtartamú lehet a pénzügyi garancia. E rendelet továbbá meghatároz bizonyos részleteket azon kritériumok tekintetében, amelyek alapján értékelhető a kérelmező képessége az előírásoknak megfelelő, infrastruktúra-kapacitásra irányuló ajánlatok készítésére.
   2. cikk
   Fogalommeghatározások
   E rendelet alkalmazásában:

               „pénzügyi garancia”: a) az infrastruktúra-használati díjak megfizetésére vonatkozó jövőbeli kötelezettség mérséklésére és megelőlegezésére szolgáló előlegfizetés; vagy b) olyan szerződéses megállapodás, amely keretében valamely pénzügyi intézmény – például bank – kötelezettséget vállal annak biztosítására, hogy a szóban forgó kifizetések esedékességük napján teljesülnek.

         3. cikk
   A pénzügyi garanciákra vonatkozó feltételek
   (1)   A kérelmező választhat, hogy a pénzügyi garanciára irányuló kérésnek a 2. cikk értelmében vett előlegfizetés vagy szerződéses megállapodás útján tesz-e eleget. Amennyiben a pályahálózat-működtető az infrastruktúra-használati díjakra vonatkozó előlegfizetési követelményt támaszt egy kérelmezővel szemben, nem kérhet egyúttal ugyanazon tervezett tevékenységekre vonatkozó más pénzügyi garanciákat is.
   (2)   A pályahálózat-működtető csak abban az esetben kérhet pénzügyi garanciákat a kérelmezőtől, ha a kérelmező hitelminősítéséből arra lehet következtetni, hogy nehézségekbe ütközhet számára az infrastruktúra-használati díjak rendszeres megfizetése. A pályahálózat-működtetőnek adott esetben a hálózati üzletszabályzat díjszabási elvekről szóló szakaszában kell megemlítenie a szóban forgó hitelminősítéseket. A pályahálózat-működtetőnek a pénzügyi garanciára vonatkozó kérését valamely hitelminősítő intézet által a rendelkezésére bocsátott, két évnél nem régebbi minősítésre kell alapoznia.
   (3)   A pályahálózat-működtető nem kérhet pénzügyi garanciát:

               a)

               a kijelölt vasúttársaságtól ugyanazon tervezett tevékenységekre vonatkozó jövőbeli kifizetések fedezésére, ha a kérelmező, amely nem vasúttársaság, már nyújtott vagy fizetett pénzügyi garanciát;

               b)

               ha az infrastruktúra-használati díjat a 1370/2007/EK európai parlamenti és tanácsi rendelet (2) értelmében valamely illetékes hatóságnak kell megfizetnie a pályahálózat-működtető részére.

         4. cikk
   A pénzügyi garanciák mértéke és időtartama
   (1)   Az egy kérelmezőre vonatkozó pénzügyi garanciák mértéke nem haladhatja meg a kérelmezett vonatüzemeltetés során két hónap alatt felmerülő díjak becsült összegét.
   (2)   A 2012/34/EU irányelv 36. cikkének megfelelően fizetett foglalási díjak levonandók az (1) bekezdésben említett díjak becsült maximális összegéből.
   (3)   A pályahálózat-működtető nem követelheti meg, hogy egy pénzügyi garancia több mint tíz nappal annak a hónapnak az első napját megelőzően lépjen érvénybe, amelyben a vasúti társaság megkezdi azon vonatok üzemeltetését, amelyek vonatkozásában az infrastruktúra-használati díjak megfizetését a szóban forgó pénzügyi garancia fedezni hivatott. Amennyiben a kapacitáselosztásra az említett időpont után kerül sor, a pályahálózat-működtető rövid határidővel is kérheti a pénzügyi garanciát.
   5. cikk
   Az előírásoknak megfelelő infrastruktúra-kapacitási ajánlatok készítésének képessége
   A pályahálózat-működtető csak abban az esetben utasíthat el egy adott menetvonalra vonatkozó kérelmet azon az alapon, hogy a kérelmező nem nyújt biztosítékot arra nézve, hogy az előírásoknak megfelelő ajánlatokat tud készíteni az infrastruktúra-kapacitásra a 2012/34/EU irányelv 41. cikkének (2) bekezdése értelmében, ha:

               a)

               a kérelmező a hiányzó információ rendelkezésre bocsátására irányuló két egymást követő kérésre nem reagál, vagy ismételten olyan választ ad, amely nem felel meg a 2012/34/EU irányelv 27. cikkében és IV. mellékletében említett hálózati üzletszabályzatban meghatározott feltételeknek a menetvonal-kérelmezési eljárások tekintetében; és

               b)

               a pályahálózat-működtető az igazgatási szervezet számára, annak megelégedésére megfelelő módon bizonyítani tudja, hogy megtett minden elvárható lépést a kérelmek megfelelő és időben történő benyújtásának elősegítése érdekében.

         6. cikk
   Átmeneti rendelkezés
   Adott esetben a pályahálózat-működtetők hálózati üzletszabályzataikat az e rendelet hatálybalépését követő első menetrendi időszakra a rendelet rendelkezéseihez igazítják.
   7. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2015. június 16-tól kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 11-én.

            a Bizottság részéről

            az elnök

         José Manuel BARROSO

      (1)  HL L 343., 2012.12.14., 32. o.

      (2)  Az Európai Parlament és a Tanács 2007. október 23-i 1370/2007/EK rendelete a vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről (HL L 315., 2007.12.3., 1. o.).